כדי להבחין מרחוק אם חתול כבר מסורס או חתולה כבר מעוקרת, קיימת מקובלה שלאחר סרוס או עיקור הווטרינר קוצץ את קצה אוזנו השמאלית של החתול. הדבר נעשה תחת הרדמה ואינו מסב לחתול כאב או אי נוחות. בעלי חתולים מסורסים או מעוקרים שאוזנם אינה מסומנת המאפשרים לחתוליהם לשהות מחוץ לבית, מסתכנים בכך שחתוליהם ייתפסו על ידי לוכדי עירייה או מי מטעם העירייה ויילקחו לטיפול נוסף. אצל חתול זכר, לא יקרה שום רע מלבד טראומה קלה לחתול. אולם אצל חתולה נקבה יש מצבים שהווטרינר לא יראה שבטן החתולה כבר נפתחה והיא עוקרה. הווטרינר יפתח את בטן החתולה כדי לחפש את אברי הרביה. דבר מסוכן מאד לחתולה. על כן מומלץ בחום לכל בעלי חתולים מסורסים/מעוקרים העלולים או עשויים להימצא בחוץ לדאוג לסימון אוזן החתול. מעתה אם אתם רואים חתול שאוזנו השמאלית קצוצה – אין מה לדאוג – הוא או היא כבר טופלו.